C 80/14
RO
Jurnalul Oficial al Uniunii Europene
3.3.2023
În ceea ce privește măsurile care contribuie la securitatea aprovizionării cu energie, statele membre sunt invitate să acorde atenție și dimensiunii de securitate cibernetică a proiectelor, pentru a reduce cât mai mult posibil riscurile potențiale de perturbare a aprovizionării cu energie.
(b)
Creșterea eficienței energetice a clădirilor și a infrastructurii critice de energie, decarbonizarea industriei, creșterea producției și a utilizării biometanului durabil și a hidrogenului din surse regenerabile sau fără combustibili fosili, precum și creșterea ponderii energiei din surse regenerabile și accelerarea utilizării acesteia 1) Aici se regăsesc măsuri precum renovarea clădirilor în vederea creșterii eficienței energetice, inclusiv măsuri de îmbunătățire a eficienței energetice sau de integrare a surselor regenerabile de energie sau de decarbonizare a sistemelor de încălzire și răcire, măsuri de eficiență energetică pentru sisteme eficiente de termoficare și răcire centralizată sau îmbunătățiri eficiente din punctul de vedere al costurilor în vederea eficientizării energetice a întreprinderilor, adică măsuri de punere în aplicare a recomandărilor rezultate în urma auditurilor energetice.
Astfel de măsuri ar reduce dependența de combustibilii fosili și ar sprijini utilizarea energiei din surse regenerabile.
Obiectivul ar fi îndeplinit, de exemplu, prin: — acordarea de sprijin pentru renovare și pentru tehnologii care îmbunătățesc performanța energetică a clădirilor cu o medie de cel puțin 30 %, de exemplu (acordându-se acces preferențial clădirilor cu cele mai slabe performanțe și gospodăriilor cu venituri mici); — decarbonizarea sistemelor de încălzire și răcire pentru eficientizarea acestora, de exemplu prin pompe de căldură (inclusiv pompele de căldură hibride), termoficare și răcire centralizate foarte eficiente din punct de vedere energetic și din surse regenerabile, energie fotovoltaică, stocarea la fața locului a energiei din surse regenerabile, termostate inteligente etc.; — utilizarea unor instrumente financiare specifice sau aducerea unei contribuții la garanția InvestEU pentru a sprijini investițiile în renovarea energetică a clădirilor (de exemplu prin reabilitarea clădirilor rezidențiale și nerezidențiale cu cele mai slabe performanțe, prin decarbonizarea sistemelor de încălzire și prin instalarea de surse regenerabile de energie la fața locului); — crearea unor facilități naționale sau regionale de asistență tehnică care să sprijine realizarea unei rezerve mari de proiecte solide din punct de vedere financiar în materie de eficiență energetică și de renovare a clădirilor, care să atragă investitori privați; — instituirea sau consolidarea fondurilor naționale existente pentru eficiență energetică, prin instrumente financiare destinate în mod specific eficienței energetice și renovării clădirilor; — actualizarea legislației privind construcțiile și clădirile pentru a impune ca noile construcții și renovări să fie mai eficiente din punct de vedere energetic; — măsuri legislative care să instituie obligativitatea instalării de contoare de energie inteligente în clădiri.
2) Obiectivul referitor la decarbonizarea industriei este analizat mai detaliat în caseta de mai jos.
3) Obiectivul de a sprijini utilizarea biometanului durabil și a hidrogenului durabil este legat de investiții care vizează creșterea capacității de producție și a utilizării biometanului durabil (inclusiv racorduri care să facă posibilă amestecarea acestuia în infrastructura de gaze) și creșterea capacității de producție a hidrogenului din surse regenerabile (8) (inclusiv creșterea capacității corespunzătoare de generare a energiei din surse regenerabile necesară pentru producerea acestui hidrogen).
Obiectivele vizează, de asemenea, investiții în capacitatea de producție a hidrogenului fără combustibili fosili (9) și în infrastructură specifică pentru hidrogen, de exemplu conducte, stocare și terminale portuare.
Reformele corespunzătoare ar putea consta în stimulente pentru investiții în producția sau utilizarea biometanului durabil și a biogazului durabil (cote, contracte pentru diferență) sau în reforme care să conceapă un cadru legislativ și regimuri de reglementare adecvate pentru producția, utilizarea, transportul și stocarea hidrogenului produs din surse regenerabile sau fără combustibili fosili, cu accent pe sectoarele dificil de decarbonizat, în conformitate cu strategia UE pentru hidrogen.
(8) Hidrogen din surse regenerabile înseamnă hidrogen produs din energie din surse regenerabile în conformitate cu metodologiile stabilite pentru combustibilii lichizi și gazoși de origine nebiologică produși din surse regenerabile și utilizați în transporturi, menționați în Directiva (UE) 2018/2001 și în actele de punere în aplicare și actele delegate aferente.
(9) Pentru hidrogenul produs fără combustibili fosili, vă rugăm să consultați ca punct de referință Cadrul temporar de criză pentru măsuri de ajutor de stat de sprijinire a economiei ca urmare a agresiunii Rusiei împotriva Ucrainei (2022/C 426/01).
În cadrul obiectivului privind producția și utilizarea hidrogenului produs din surse regenerabile și fără combustibili fosili, nu poate fi sprijinit hidrogenul produs prin piroliza gazelor sau prin reformarea metanului cu abur, însoțit de captarea și stocarea carbonului.